CELEX: 22010D0080
Language: bg
Date: 2010-06-11 00:00:00
Title: Решение на Съвместния комитет на ЕИП № 80/2010 от 11 юни 2010 година за изменение на Протокол 31 към Споразумението за ЕИП относно сътрудничеството в някои специфични области извън четирите свободи

16.9.2010   
            
            
               BG
            
            
               Официален вестник на Европейския съюз
            
            
               L 244/41
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 80/2010
   от 11 юни 2010 година
   за изменение на Протокол 31 към Споразумението за ЕИП относно сътрудничеството в някои специфични области извън четирите свободи
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално членове 86 и 98 от него,
   като има предвид, че:
   
               (1)
            
            
               Протокол 31 към споразумението беше изменен с Решение на Съвместния комитет на ЕИП № 109/2008 от 26 септември 2008 г. (1)
               
            
         
               (2)
            
            
               Целесъобразно е да се разшири сътрудничеството между договарящите се страни по споразумението, така че да се включи Решение № 922/2009/ЕО на Европейския парламент и на Съвета от 16 септември 2009 г. за решения за оперативна съвместимост за европейските публични администрации (ISA) (2).
            
         
               (3)
            
            
               Съответно протокол 31 към Споразумението следва да се измени, за да може разширеното сътрудничество да започне, считано от 1 януари 2010 г.,
            
         РЕШИ:
   Член 1
   Протокол 31 към Споразумението се изменя в съответствие с приложението към настоящото решение.
   Член 2
   Настоящото решение влиза в сила в деня след внасянето на последната нотификация в Съвместния комитет на ЕИП съгласно член 103, параграф 1 от Споразумението (3).
   То се прилага, считано от 2010 г.
   Член 3
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 11 юни 2010 година.
      
         
            За Съвместния комитет на ЕИП
         
         
            Председател
         
         Alan SEATTER
      
   
   
      (1)  ОВ L 309, 20.11.2008 г., стр. 39.
   
      (2)  ОВ L 260, 3.10.2009 г., стр. 20.
   
      (3)  Без отбелязани конституционни изисквания.
   
      ПРИЛОЖЕНИЕ
      КЪМ РЕШЕНИЕ НА СЪВМЕСТНИЯ КОМИТЕТ НА ЕИП № 80/2010
      Член 17 (Телематичен обмен на данни) от протокол 31 към Споразумението се изменя, както следва:
      
                  а)
               
               
                  в параграф 1 думите „параграф 5, буква a)“ и „параграф 5, буква б)“ се заменят с думите „параграф 6, буква а)“ и „параграф 6, буква б)“;
               
            
                  б)
               
               
                  в параграф 1 се вмъква следната алинея:
                  „Считано от 1 януари 2010 г. държавите от ЕАСТ участват в проектите и дейностите по програмата на Съюза, посочена в параграф 6, буква в), доколкото тези проекти и дейности спомагат за развиването на други форми на сътрудничество между договарящите се страни.“;
               
            
                  в)
               
               
                  в параграф 2 думите „параграф 5“ се заменят с думите „параграф 6“;
               
            
                  г)
               
               
                  в параграф 3 думите „параграф 5, буква а)“ се заменят с думите „параграф 6, буква а)“;
               
            
                  д)
               
               
                  в параграф 4 думите „параграф 5, буква б)“ се заменят с думите „параграф 6, буква б)“;
               
            
                  е)
               
               
                  параграф 5 се преномерира на параграф 6;
               
            
                  ж)
               
               
                  след параграф 4 се добавя следният параграф:
                  „5.   От самото начало на сътрудничеството по програмата по параграф 6, буква в), когато са засегнати свързани с ЕИП части от проекти по програмата, държавите от ЕАСТ участват изцяло, без право на глас, в свързаните с ЕИП срещи на Комитета за решения за оперативна съвместимост за европейските публични администрации („Комитета ISA“), който подпомага Европейската комисия при изпълнението, управлението и разработването на посочената програма.“;
               
            
                  з)
               
               
                  в края на параграф 6 се добавя следното:
                  
                              „в)
                           
                           
                              с цел на участие, считано от 1 януари 2010 г.:
                              
                                          —
                                       
                                       
                                          
                                             32009 D 0922: Решение № 922/2009/ЕО на Европейския парламент и на Съвета от 16 септември 2009 г. за решения за оперативна съвместимост за европейските публични администрации (ISA) (ОВ L 260, 3.10.2009 г., стр. 20).“